Diari Oficial de la Generalitat Valenciana


Sumari del DOGV 5936, del 20-01-2009 (2009/33)

Licitació del programa d'actuació integrada per gestió indirecta del sector UE-3, Lorito.
-----------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/33


Data del document
:   05-11-2008

Organisme emissor
:   Ajuntament de Biar

Tipus de document
:   Licitació

Descriptors 

:   * Biar
    * licitació
    * administració local
    * pla d'urbanisme
    * contracte d'obres

Licitació del programa d'actuació integrada per gestió indirecta del sector UE-3, Lorito. [2009/33]  
I. Poder adjudicador   
I.1. Nom, direccions i punts de contacte   
Dades de l'entitat local adjudicatària del programa d'actuació integrada:   
Nom oficial: Ajuntament de Biar.  
Direcció: plaça de la Constitució, número 1.  
Localitat: Biar (Alacant).  
Codi postal: 03625.  
País: Espanya.  
Telèfon de contacte: 478 044 255.  
Fax de contacte: 730 699 653.  
Adreça de correu electrònic de contacte: .  
Direccions Internet:   
Pot obtindre's més informació en: vegeu els punts de contacte mencionats dalt.  
Les bases generals i les bases particulars reguladores del programa d'actuació integrada poden obtindre's: en els punts de contacte mencionats dalt, o consultant els diaris oficials on han sigut publicades.   
Les bases generals s'han publicat en el Butlletí Oficial de la Província d'Alacant, de data 5 de gener de 2007.  
Les bases particulars s'han publicat en el Butlletí Oficial de la Província d'Alacant, de data 17 de novembre de 2008.   
Les ofertes o les sol·licituds de participació han d'enviar-se a: vegeu els punts de contacte mencionats dalt.  
I.2. Tipus de poder adjudicador i principal activitat   
Institució local.  
II Objecte del contracte   
II.1. Descripció   
II.1.1. Denominació del contracte establida pel poder adjudicador:   
Programa d'actuació integrada per gestió indirecta del sector UE-3, Lorito.  
II.1.2. Tipus de contracte i emplaçament de les obres, lloc d'entrega o d'execució:   
- Obres: urbanització de sòl urbà.  
- Projecte i execució; urbanització del sector UE-3, Lorito.  
- Emplaçament principal de les obres; codi NUTS: ES521.  
II.I.3. L'anunci es referix a: un contracte públic.  
II.1.4. Breu descripció del contracte: el contracte consistix, fonamentalment, en la gestió de la transformació jurídica de les finques afectades així com a urbanitzar completament la unitat d'execució UE-3, Lorito.  
II.1.5. Classificació CPV (vocabulari comú de contractes públics)   
Codi CPV: 50175337. Descripció: servicis urbanístics.  
II.1.6. Contracte cobert per l'acord sobre contractació pública (ACP): no.  
II.1.7. Divisió en lots: no.  
II.1.8. Variants: no.  
II.2. Quantitat o extensió del contracte   
II.2.1. Extensió o quantitat total del contracte: el preu de licitació s'establix en 220.000 euros més el 16% d'IVA.  
II.2.2. Opcions: no   
II.3. Duració del contracte o termini d'execució  
Es preveuen els següents terminis, amb caràcter de màxims els quals podran reduir-se en les ofertes que es presenten pels aspirants a agent urbanitzador:   
1. La presentació dels textos refosos corresponents haurà d'efectuar-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.   
2. L'urbanitzador haurà de comunicar fefaentment als propietaris la informació a què es referix l'article 166 de la Llei Urbanística Valenciana, conforme el model de l'annex I. La comunicació mencionada haurà de remetre's als propietaris en el termini màxim de 15 dies hàbils, comptadors des de l'endemà de la notificació de l'aprovació definitiva del programa i haurà de remetre l'acreditació justificativa de la pràctica de les notificacions efectuades a l'Ajuntament.  
3. El projecte de reparcel·lació haurà de presentar-se a l'Ajuntament per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en el Reglament d'Ordenació i Gestió Territorial i Urbanística.   
L'Ajuntament dictarà una resolució relativa al sotmetiment de la informació pública del projecte de reparcel·lació que serà notificada a l'urbanitzador, el qual haurà de continuar els tràmits de la informació al públic.   
4. L'inici de les obres d'urbanització haurà de produir-se, com a màxim, en el termini de tres mesos des de la inscripció en el Registre de la Propietat del projecte de reparcel·lació aprovat definitivament. L'inici de les obres s'acreditarà per mitjà de l'acta de replantejament subscrita per la direcció d'obres, i, almenys, un tècnic municipal.   
5. Les obres d'urbanització s'hauran de finalitzar en el termini màxim de 12 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.   
L'incompliment dels terminis anteriorment previstos, donarà lloc a la imposició de les penalitats previstes en la Llei Urbanística Valenciana, en l'article 143, i la resta de previstos en la legislació general de contractació administrativa.   
III. Informació de caràcter jurídic, econòmic, financer i tècnic   
III.1. Condicions relatives al contracte   
III.1.1. Depòsits i garanties exigits  
Haurà d'acomplir-se l'expressió següent:   
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en la Llei de Contractes del Sector Públic, una garantia provisional equivalent al 2% de l'estimació aproximada de les càrregues del programa, IVA no inclòs, la qual puja a la quantitat de 4.400 euros.   
2. La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en un termini màxim de 15 dies comptadors des de la notificació de l'acord d'aprovació i adjudicació del programa.   
3. Procedirà elevar la garantia definitiva al 20% en els supòsits d'aprovació de programes d'actuació integrada en els quals les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.   
4. El període de garantia es fixa en un any des de l'acta de recepció de les obres d'urbanització.  
III.1.2. Altres condicions particulars a què està subjecta l'execució del contracte: Vegeu les bases generals i particulars de programació del programa d'actuació integrada.  
III.2. Condicions de participació   
III.2.1. Situació personal dels operadors econòmics, inclosos els requisits relatius a la inscripció en un registre professional o mercantil: base XIII de les bases particulars del programa d'actuació integrada.  
III.2.2. Capacitat econòmica, financera i tècnica: base XIV de les bases particulars del programa d'actuació integrada.  
IV. Procediment   
IV.1. Tipus de procediment   
IV.1.1. Tipus de procediment: obert.  
IV.2. Criteris d'adjudicació   
IV.2.1. Criteris d'adjudicació: bases XIX de les bases particulars del programa d'actuació integrada.  
IV.2.2. Ser realitzarà una subhasta electrònica- No.  
IV.3. Informació administrativa   
IV.3.3. Condicions per a l'obtenció de les bases generals i particulars de programació   
Es podran aconseguir en el mateix Ajuntament en horari de 09.00 a 14.00 hores, de dilluns a divendres.  
IV.3.4. Termini de recepció d'ofertes i sol·licituds de participació: les proposicions dels interessats hauran de presentar-se amb anterioritat al dia 17 de març de 2009.  
IV.3.5. Llengua en què pot redactar-se l'oferta o sol·licitud de participació: ES (espanyol).  
IV.3.6. Termini durant el qual el licitador estarà obligat a mantindre la seua oferta: el licitador estarà obligat a mantindre la seua oferta des que la presente fins que es produïsca l'adjudicació definitiva del programa (2 mesos).  
IV.3.7. Condicions per a l'obertura de les ofertes: l'obertura de les proposicions juridicoeconòmiques es produirà als 10 dies següents a la resolució per la qual es resolen les valoracions de les alternatives tècniques.  
VI. Informació complementària   
VI.1. Es tracta de contractes periòdics- No.  
VI.2. Es relaciona el contracte amb un projecte o programa finançat per mitjà de fons comunitaris- No.   
VI.3. Informació addicional   
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana, (DOGV de 31 de desembre de 2005), a informació al públic pel termini d'un mes, en la forma i els requisits assenyalats en tals preceptes. Abans de la publicació de l'esmentat anunci, els licitadors hauran d'haver remés un avís de l'inici del procediment de gestió indirecta del programa d'actuació integrada al domicili fiscal dels que consten en el cadastre com a titulars de drets afectats per l'actuació proposada.  
VI.4. Procediments de recurs   
VI.4.1. Òrgan competent per als procediments de recurs  
Nom oficial: Ple de l'Ajuntament de Biar.  
Adreça postal: plaça de la Constitució, número 1 .  
Localitat: Biar (Alacant).  
Codi postal: 03558.  
País: Espanya.  
Telèfon de contacte: 190 365 191.  
Fax de contacte: 528 107 792.  
Adreça de correu electrònic de contacte:   
VI.4.2. Presentació de recursos  
- Recurs potestatiu de reposició: un mes davant de l'òrgan que haja dictat l'acte.  
- Recurs contenciós administratiu: dos mesos davant de la sala d'este orde del Jutjat d'Alacant.  
VI.5. Data d'enviament del present anunci   
L'anunci del concurs del programa d'actuació integrada va ser enviat al Diari Oficial de la Unió Europea en data 10 desembre de 2008.  
Biar, 5 de novembre 2008.- L'alcaldessa: Mª Magdalena Martínez Martínez.